
Az ördög nem válogat, és éles szemmel,

azonnal meglát, bárhol élj,

ha alkalmat adsz, hogy elragadjon

és örökre a szolgája legyél.

Ha azt hiszed, hogy az ördög

játszik veled, ha megkísért,

gondolj vissza, ha majd fizetsz

a bűnben szerzett dolgokért.

Vak voltál, vagy számító?

A gonosznak egyre megy.

Magad okold, ha lelked üdvét

az ördög kaparintja meg.

Azt hiszed, hogy az ördög ellen,

van esélyed bármire?

Gyomorgörccsel fogsz gondolni

összes földi bűnödre.

Ne hidd azt, hogy elfelejt,

vagy, hogy rád ő nem figyel.

Az alkalmat, hogy lépre menj

Ő teremti, hogy poklába vigyen.

Mikor vasvilláját, aljas vigyorral

tövig nyomja szívedbe,

késő lesz, hogy átgondold:

Jobb lett volna nélküle.

I. fejezet – Az éjszaka tanúja

Muray nyomozó sietve lépett be a diszkó mellékhelyiségének ajtaján. Egyrészt háborgó gyomra parancsának kellett sürgősen engedelmeskednie, másrészt gyorsan köddé kellett válnia, mert kis híján majdnem lebukott.

A mosdóba belépve első dolga volt, hogy az utolsó leheletig, egy szuszra kifújta magából a tüdőjében visszafogott levegőt, és áldásos tekintettel pillantott fel a mennyezetre, mintha csak az égieknek akart volna köszönetet mondani. Meleg helyzet volt, és tényleg csak a véletlenen múlott, hogy jelenléte ki nem tudódott.

A szükség úgy hozta, hogy a biztonságosnak ítélt sarokból, ahonnan eddig mindent jól szemmel tudott tartani, ki kellett mozdulnia. A helyzet veszélyes volt, mert ahhoz, hogy a mellékhelyiséghez vezető folyosóra kijusson, el kellett mennie a táncparkett és a pult mellett, máshonnan a vécét nem tudta megközelíteni.

Amikor úgy döntött, hogy lányát titokban követni fogja és a ma esti figyelőakciót eltervezte, tisztában volt vele, hogy nagyon kell vigyáznia, de arra mégsem gondolt, hogy zöldfülű, próbaidős rendőrtanonc módjára, ilyen könnyen lebukhat.

A mai nap jeles esemény volt lánya életében. A tizenhetedik születésnapját ünnepelte, itt a diszkóban. Ebből az alkalomból engedte el először önállóan, a szombat esti éjszakába. Igaz, barátnőjével volt együtt, de óvó szemeinek látókörén kívüli, veszélyes helyre engedte el, a beleegyező válasz hallatán a boldogságban úszó, majdnem felnőtt lányát. Úgy vélte, még túl korai volt ekkora önállóságot adni ilyen fiatalon a lányának, azonban élettársa, Hanna, lánya és sulis barátnője összefogtak ellene, és szinte kikönyörögték, hogy egy diszkóban, szülői felügyelet nélkül, barátnőjével ünnepelhessék meg a nagy eseményt.

Természetesen megbízott a lányában, de a megpuhított apai szívét döntése miatt mégis félelem töltötte el.

A cégnél eltöltött huszonhat év nem múlt el nyomtalanul. Sokéves munkája közben számtalan, diszkóval összefüggő szomorú eseménynek látta a végkifejletét. Ezek nagyjából mind azonos tőről fakadtak. Az emberi hibákból, mint a butaság, a kivagyiság, a hősködés, de nem ritkán a gyarlóságból, mint a rosszindulatúság, a gonoszság és kapzsiság. Nagyon jól tudta, hogy mik szoktak megtörténni ilyen helyeken, mennyi pénz és kábítószer gazdát cserél, hány ártatlan lányt itatnak le és szoktatnak rá akaratán kívül a kábítószerre úgy, hogy italukba becsempészik a különféle kábító pirulákat. Az alkohol és a drog elmaradhatatlan kellékei és mellékszereplői voltak a szombat esti bulizásnak. Ez volt minden megtörtént tragédia legfőbb okozója.

A média is folyton hozott újabbnál újabb, rémisztő eseteket szinte minden hétvégén. Diszkóbalesetek, verekedések, nemi erőszak, kábítószer-túladagolás, prostitúcióra kényszerítés, fiatalok rejtélyes eltűnése a diszkókból: Ezernyi ok, amitől a lányát féltette, és neki nem kellett a pesti éjszakát bemutatni.

Ezért döntött úgy, hogy lányára még feltétlenül vigyáznia kell, még akkor is, ha ezt titokban kell megtennie.

Döntése helyesnek bizonyult. Az első negyedóra után négy olyan arcot is kiszúrt biztonságosnak ítélt, és megfelelő rejteket adó helyéről, akiket munkája kapcsán jól ismert. Lecsúszott, piti kis semmire sem való alakok, akik egy adag narkóért a lelküket is eladnák. Most addig figyelmen kívül hagyta ezeket, míg a lánya közelébe nem látta egyiküket sem. Viszont nem hagyhatta figyelmen kívül azt a lehetőséget sem, hogy rajtuk kívül biztosan vannak még olyanok, akiket eddig nem ismert. A falka szabály náluk alapként működött. Jól megválasztott őrhelyéről Hannát és barátnőjét is észrevehetetlenül szemmel tarthatta.

A dolgok eddig úgy alakultak, ahogy tervezte: titokban követni és szemmel tartani lánya minden mozdulatát. Elképzelése ugyan volt – mert kamasz és nagyszájú lányát jól ismerte –, de belegondolni sem mert abba: mi lett volna, ha meglátja őt a diszkóban? Hanna okos leány és rögtön levette volna, hogy apja miatta van az éjszakai mulatóhelyen. Semmivel sem tudta volna kimagyarázni magát, és egy életre elvágta volna apai tekintélyét serdülő lánya előtt.

Váratlan dolgokra azonban nem volt felkészülve. Úgy gondolta, elég, ha óvatos lesz.

Abban bízott, hogy a félhomályban villódzó színes fények, a bulizó embertömeg és a dübörgő, lüktető zene elvonja a pultnál, a bárszéken ülő lánya és barátnője figyelmét, és észrevétlenül el tud osonni mögöttük.

Lánya azonban hirtelen megfordult, mikor egy tüskehajú fiatal srác lépett hozzá és beszélgetésbe kezdett vele. A pultot megvilágító neonok hideg fénye elegendő volt, hogy körül rajzolja a táncparkett szélén, rejteket adó félhomályban, óvatosan lopódzó Muray őrnagy ábrázatát.

Mázlija volt. Lánya figyelmét a mindkét karján tetovált, fiatal srác teljesen magára vonta és így sikerült észrevétlen maradnia.

Pillanatnyi örömét azonban rögtön a háborgó gyomrába hasított görcsös félelem érzete váltotta fel. Egy ismeretlen fiatal fiú, aki ráadásul jóképű, sármos és tetovált. Ösztönösen beindultak apai féltő és öreg rendőrökre jellemző, csípőből jött reflexei, mert ő zsigerből, a tetovált embereket automatikusan összekapcsolta a börtönviselt bűnözőkkel. Pontosan ezért jött, hogy lányát az ilyen csapdákat magában hordozó helyzetektől megóvja.

Kutyaszorító helyzetbe került. A kényszer apai félelmét és tervét kíméletlenül felülírta, mely ellen most tehetetlen volt. A pokolba kívánta a vacsorára elfogyasztott tejfölös vecsési töltött káposztát, a belefőzött zamatos húsgombócokkal, amit még jól meg is tuningolt egy kiadós, bivalyerős zöldpaprikával, de már késő volt.

Egy választása maradt.

Mennie és főleg sietnie kellett. Lányát nem hagyhatta sokáig figyelő tekintete nélkül, mert a gonosz egy nepper formájában szemet vetett rá.

Több mint sietős

